La primera economia del món és un país molt avançat tecnològicament, ben diversificat i amb un gran pes del sector serveis, que suposa més de dos terços del PIB.
El sector industrial, que ha anat perdent importància durant els últims anys, representa una mica més del 12 % de la producció total.
El sector agrícola, tot i que poc rellevant, té una productivitat alta.
El sud de Florida s'ha convertit en un hub tecnològic on s'estan establint empreses europees que busquen un clima d'oportunitats en sectors com el fintech i la ciberseguretat.
El Fons d'Inversió de Silicon Valley ha triat Miami com la seva primera localització a la Costa Est dels Estats Units.
Aquest fons de 400 milions de dòlars ha finançat empreses com Credit Karma (fintech) i Twilio (TIC).
D'altra banda, Nova York també s'erigeix com un hub digital punter.
Actualment, els agents se centren a madurar l'ecosistema tecnològic a través d'iniciatives estratègiques globals per impulsar la innovació en sectors emergents i promoure l'adopció de tecnologies disruptives en els sectors tradicionals.
Com a indicador de la innovació, durant el 2018 a Silicon Valley es va generar gairebé la meitat de totes les patents registrades a l'Estat de Califòrnia i el 13 % de tot Estats Units.
A més, les inversions de capital risc van arribar a 50.000 milions d'USD, el que suposa un 45 % del total de tot el país.
Per aquest motiu, institucions públiques, privades i multinacionals tenen a Silicon Valley els seus centres d'innovació, on prenen decisions globals.
Silicon Valley és un motor generador d'innovació disruptiva i d'inspiració per a totes aquelles empreses que vulguin captar les ultimes tendències en tecnologia i innovar.
El sector ferroviari als EUA afronta reptes importants que obliguen a l'actualització de la seva infraestructura i del material rodant.
A nivell de transport urbà, les línies de metro de ciutats grans afronten problemes derivats d'una estructura antiquada, no mantinguda correctament per manca d'inversió, amb problemes d'accessibilitat i problemes greus derivats de la manca d'inversions en tecnologia (sistema de senyals...).
Això obre la porta a empreses catalanes que aportin solucions innovadores que ajudin a millorar l'eficiència de les operacions o la millora del material rodant.
El futur de la mobilitat als Estats Units evoluciona cap a un sistema més ecològic, eficient i segur.
Ho evidencia l'èxit d'empreses de Silicon Valley com Tesla amb la seva oferta de cotxes elèctrics i autònoms o Waymo (Google) amb el self-driving car o Uber, que ambiciona un futur on les persones no tinguin cotxes propis i utilitzin un servei de recollida sota demanda.
Les autoritats de les àrees metropolitanes de San Francisco i Los Angeles, així com el mateix govern federal dels EUA, ja estan prioritzant les inversions de la xarxa de transports, la inclusió de solucions de mobilitat intel·ligents i sostenibles.
Com a primera economia del món, els Estats Units presenten un bon marc de negoci per les empreses catalanes, especialment en els sectors de la salut digital, la indústria 4.0, els continguts digitals, les smart cities i el tèxtil i la moda, entre d'altres.
Vols saber-ho tot sobre innovació disruptiva i tecnologies exponencials?
Recupera els millors moments de la conferència de Salim Ismail a l'Exponential Day d'ACCIÓ.
El cofundador de la Singularity University i actual president d'OpenExo repassa amb diversos exemples tot el que has de conèixer per començar a sacsejar la teva empresa
El cofundador de la Singularity University i actual president d'OpenExo explica el fenomen de la innovació disruptiva i l'impacte que genera en la transformació dels models empresarials en organitzacions exponencials
Què és la innovació disruptiva?
I, sobretot, per què afecta a qualsevol sector?
En parlem amb en Marc Bonavia, director de l'Oficina Exterior d'ACCIÓ a Silicon Valley i un dels impulsors de la iniciativa Catalonia Exponential.
Les startups de múltiples sectors, però també les empreses de serveis tecnològics a la indústria tenen a la costa est nord-americana una magnífica opció per fer-se un lloc als Estats Units